Siseministeerium Teie: 31.10.2024 nr 1-6/3054-1

info@asiseministeerium.ee Meie: 25.11.2024 nr 73

**Eesti Puuetega Inimeste Koja pöördumine: soov olla kaasatud Siseministeeriumi varjendite määruse koostamisse**

Eesti Puuetega Inimeste Koda on puuetega inimeste ja krooniliste haigete huvikaitse organisatsioon, kelle eesmärk on mh tagada, et hädaolukorra korral oleksid sihtgrupid, kes vajavad ligipääsetavuse erilahendusi, kaitstud ja nende vajadustega oleks arvestatud.

Täname teid jagatud info eest hädaolukorraseaduse eelnõu tutvustamisel. Tutvustusel käsitleti ka varjenditega seotud tulevast määrust ning mainiti töörühma, mis keskendub varjendite ligipääsetavuse tagamisele tehnilisel tasandil.

Peame oluliseks, et puudega inimestele mõeldud erilahendused oleksid sihtrühma ja nende esindajatega põhjalikult läbi arutatud. Seetõttu palume Eesti Puuetega Inimeste Koda kaasata määruse koostamise järgmistes etappides, sealhulgas töörühma koosseisu. Rõhutame, et väljatöötamiskavatsuste, eelnõude ja mistahes muude dokumentide koostamise ja algatuste puhul on oluline kaasata sihtgruppe juba planeerimise faasis ning teavitada aegsasti sisendikorjest, toimuvatest koosolekutest ja üritustest, et ette jõuaksid valmistuda ja kaasatult osaleda ka need sihtgrupid, kelle jaoks seadusandluses orienteerumine ei ole igapäevane, kuid kes on samamoodi meie ühiskonna olulised liikmed. Eesti Puuetega Inimeste Koda saab siin olla esmane ja keskne kontaktpunkt, palume meid aegsasti kaasata.

Täpsema info ja kokkulepetega aitab meie ligipääsetavuse alase huvikaitse nõunik: mari.puuram@epikoda.ee.

Lugupidamisega

*(allkirjastatud digitaalselt)*

Maarja Krais-Leosk

Tegevjuht

Veiki Laan

Tegevjuht

Eesti Liikumispuudega Inimeste Liit

Mari Puuram

Huvikaitse nõunik

Mari.puuram@epikoda.ee

tel +372 5401 0437